**צבא הגנה לישראל**

**צו בדבר חוק הקרקעות (רכישה לצרכי ציבור) (יהודה ושומרון) (מס' 321), התשכ"ט-1969**

**החלטה בדבר רכישת בעלות ונטילת חזקה (כביש 45 - בקטע א-ראם) מס' ה'/5/24**

בתוקף סמכותי לפי סעיף 2 לצו בדבר חוק הקרקעות (רכישה לצרכי ציבור) (יהודה ושומרון) (מס' 321), התשכ"ט-1969, הצו בדבר הקמת מנהל אזרחי (יהודה ושומרון) (מס' 947), התשמ"ב-1981, ובהתאם לסעיף 4 לחוק הקרקעות (רכישה לצרכי ציבור), מס' 2 לשנת 1953, ולאחר ששוכנעתי כי רכישת הבעלות במקרקעין הינה לטובת הציבור לשם הקמת כביש 45 בקטע א-ראם, באופן המספק מענה לצורך ציבורי ותחבורתי, העתידה לשרת את האוכלוסייה באזור וכי יש ביכולת היזם לעמוד בהוצאה הדרושה לפיצוי בעלי הזכות במקרקעין -

הנני מחליט בזה על רכישת הבעלות במקרקעין שיפורטו להלן, בהתאם לסעיף 4(1)(א) לחוק הרכישה, ועל נטילת חזקה במקרקעין שיפורטו להלן בתוך 60 ימים מיום פרסום החלטה זו בשטח, באתר האינטרנט, במשרדי המת"ק הרלוונטי, או במסירה לגורמי הקישור הפלסטיני, לפי המאוחר מביניהם.

ואלה המקרקעין:

חטיבת קרקע בגודל של 275.594 דונם, כפי שמסומן בצבע אדום במפת רכישה בקנה מידה 1:18,000 הנושאת את השם "החלטה בדבר רכישת בעלות ונטילת חזקה (כביש 45 בקטע א-ראם) מס' ה'/5/24 החתומה על ידי והמצורפת להחלטה זו ומהווה חלק בלתי נפרד מהחלטה זו.

חלק מהמקרקעין האמורים אינו מוסדר, ועל פי המפה הפיסקאלית מצוי באדמות הכפרים הבאים: כפר ג'בע גוש פיסקאלי 3, מווקעות אל עקד, אם סויג'ה, חריקת אז-זית. כפר עקב גוש פיסקאלי 3, מווקע אל בריה אל גרביה.

המקרקעין אשר מופיעים בלוח התביעות מצויים באדמות הכפר א-ראם, גוש 1 חלקות 1-4, 2, 8 ו-"0" דרך בין חלקות. גוש 2, חלקות 1, 6-8, "0" דרך בין חלקות.

גוש 3, חלקות 1-3, 82, 83, 85-87, 100-111, 123-129, 158, 169, 170, 177-188, 217-221, 301, 302, 305, "0" דרך בין חלקות.

חלק מהמקרקעין האמורים מוסדר, ועל פי מפת ההסדר מצוי באדמות הכפר מח'מאס, גוש 17, חלקות 50, 52-54, 63. כפר קלנדיה, גוש 29512, חלקות 1-10. וגוש 29513, חלקה 1, 2.

החלטה זו ומפת הרכישה המצורפת לה, יפורסמו באופן הבא:

1. יופקדו במשרדי המת"ק הרלוונטי וייתלו בלוח המודעות למשך 60 ימים.
2. יימסרו לגופי הקישור הפלסטיני בנפה הרלוונטית, באמצעות המת"ק הרלוונטי.
3. יפורסמו בעיתונות בשפה העברית והערבית.
4. יפורסמו באתר אינטרנט של המינהל האזרחי.
5. יופקדו בלשכת ראש ענף תשתית במינהל האזרחי, ויועמדו לעיונו של כל המעוניין.
6. יופקדו בלשכת התכנון במינהל האזרחי, ויועמדו לעיונו של כל המעוניין.
7. יופקדו במשרדי נציג הממונה על הרכוש הממשלתי באיו"ש בנפה הרלוונטית, ויועמדו לעיונו של כל המעוניין.
8. ייתלו בצורה ברורה, במספר מקומות, בשטח המקרקעין המדובר, למשך 60 ימים.
9. יפורסמו בקובץ המנשרים, הצווים והמינויים (הקמצ"ם) של מפקדת כוחות צה"ל באזור יהודה ושומרון.

ויועמדו לעיונו של כל המעוניין.

|  |  |
| --- | --- |
| **כ"ה בכסלו התשפ"ה 26 בדצמבר 2024** | **הלל רוט סגן ראש המינהל האזרחי לעניינים אזרחים הרשות המוסמכת** |



